ตลาดหุ้นเอเชียปรับตัวขึ้นเช้านี้ ขณะจับตาข้อมูลศก.จีน,ผลประชุมบีโอเจ
ตลาดหุ้นเอเชียปรับตัวเพิ่มขึ้นในช่วงเช้าวันนี้ ขณะที่นักลงทุนจับตาดูข้อมูลเศรษฐกิจของจีน รวมถึงมติการประชุมนโยบายการเงินของธนาคารกลางญี่ปุ่น (บีโอเจ)
15 ก.ค. 2558

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในช่วงเช้าวันนี้ ขณะที่นักลงทุนจับตาดูข้อมูลเศรษฐกิจของจีน รวมถึงมติการประชุมนโยบายการเงินของธนาคารกลางญี่ปุ่น (บีโอเจ)
โดยดัชนี MSCI Asia Pacific เพิ่มขึ้น 0.3% สู่ระดับ 143.92 จุด เมื่อเวลาประมาณ 9.00 น.ตามเวลาโตเกียว
ส่วนดัชนี NIKKEI 225 ตลาดหุ้นญี่ปุ่นเปิดวันนี้ที่ 20,478.85 จุด เพิ่มขึ้น 93.52 จุด, ดัชนี SSE Composite ตลาดหุ้นจีนเปิดวันนี้ที่ 3,874.97 จุด ลดลง 49.52 จุด, ดัชนี HSI ตลาดหุ้นฮ่องกงเปิดวันนี้ที่ 25,219.45 จุด เพิ่มขึ้น 98.54 จุด, ดัชนี TAIEX ตลาดหุ้นไต้หวันเปิดวันนี้ที่ 9,063.54 จุด เพิ่มขึ้น 21.78 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,068.38 จุด เพิ่มขึ้น 9.15 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,323.28 จุด เพิ่มขึ้น 6.78 จุด และดัชนี FBMKLCI ตลาดหุ้นมาเลเซียเปิดวันนี้ที่ 1,723.01 จุด เพิ่มขึ้น 1.91 จุด
โดยทางการจีนจะเปิดเผยข้อมูลเศรษฐกิจในช่วงเช้านี้ รวมถึงการลงทุนในสินทรัพย์ถาวรเดือนมิ.ย., ผลผลิตภาคอุตสาหกรรมเดือนมิ.ย., ผลิตภัณฑ์มวลรวมภายในประเทศ (GDP) ประจำไตรมาส 2/2558, ยอดค้าปลีกเดือนมิ.ย. และการลงทุนโดยตรงจากต่างประเทศ (FDI) เดือนมิ.ย.